Garastīte

thumb
Garastīte (Aegithalos caudatus) ir garastīšu dzimtas (Aegithalidae)  Latvijā dzīvojošaLatvijas daba: Garastīšu dzimta dziedātājputnu suga, kas plaši izplatīta Eirāzijas mērenajā joslā, sākot ar Rietumeiropu un beidzot ar Tālajiem Austrumiem. Garastītei ir 17 pasugas.World Bird List: Bushtits, leaf warblers & reed warblersAvibase: Long-tailed Tit (Aegithalos caudatus) (Linnaeus, 1758) Mūsdienās sudrabrīkles garastīte (Aegithalos glaucogularis) (ar pasugu Aegithalos glaucogularis vinaceus) izdalīta kā atsevišķa suga.EOL: Aegithalos glaucogularis Lielākā daļa pasugu (12 no 17) sastopamas Eiropā.

 Izplatība 
Garastītei ir plašs izplatības areāls Eiropā, izņemot Islandi un Skandināvijas, Somijas un Krievijas ziemeļu apgabalus. Areāls uz austrumiem turpinās pāri Sibīrijas dienvidu daļai līdz Kamčatkai, Sahalīnai, Korejai un Japānai. Dienvidaustrumu virzienā areāls sasniedz Turciju, Aizkaukāzu, Irākas un Irānas ziemeļus, un Turkmenistānas rietumus. Garastīte ziemo ligzdošanas areālā, tomēr reizēm veic diezgan masveidīgas rudens migrācijas jeb invāzijas, kas īpaši raksturīgas ziemeļu un austrumu populācijām. Garastītes apdzīvo mitrus lapukoku un jauktu koku mežus ar labi saaugušu pamežu, uzturoties mežmalās un krūmājos, upju un ezeru krastos, piilsētu parkos un dārzos.Cramp, S. and Perrins, C. (1993) Handbook of the birds of Europe, the Middle East and North Africa: the birds of the Western Palearctic: Flycatchers to Shrikes. Volume 8. Oxford, Oxford University Press. Īpaši iecienīti ir jaunu un vidēji vecu koku audzes: ozolu, apšu, alkšņu, bērzu un kļavu meži.

 Latvijā 
Latvijā garastīte ir diezgan parasta ligzdotāja un nometniece. Ligzdo apmēram 20 000—40 000 pāru. Saistībā ar periodiskām invāzijām rudens ceļošanas laikā un ziemā skaits ievērojami svārstās. Latvijā ligzdo un invāziju laikā ieceļo nominālā pasuga Aegithalos caudatus caudatus, reizēm no Centrāleiropas ieklejo tur ziemojošās rietumu garastītes Aegithalos caudatus europaeus.

 Izskats 
Garastīte ir neliels, smalkas uzbūves putniņš ar ļoti garu asti,ADW: Aegithalos caudatus viens no mazākajiem Latvijā dzīvojošiem putniem.Letonika: Garastīte Tās ķermeņa kopējais garums ir 13—16 cm, tajā skaitā astes garums 6–10 cm, spārnu izplētums 16–19 cm, svars 6,2—10,4 g.Alive: Long-tailed Tit (Aegithalos caudatus) Garastītei ir kompakts, apaļš ķermenis, kas vizuāli saplūst ar galvu. Knābis ir īss, smalks un trīsstūrveidīgs. Garastītēm ir melni balts apspalvojums un atkarībā no pasugas iespējamas dažādas detaļu variācijas. Kopumā mugurpuse ir tumša, vēderpuse iesārti vai brūngani balta. Aste melna ar baltiem plankumiem sānos. Nominālpasugai galva ir pilnīgi balta. Citām pasugām uz galvas melnas joslas, kas izceļas kā košas uzacis. Acis, kājas un knābis melni. Jaunajiem putniem mugurpuse brūngana, vēderpuse gaišā smilškrāsā, vaigi tumši.

 Uzvedība 
Garastīte ir nometniece, daļēji arī klejotāja un ceļotāja. Reizēm rudeņos veic iespaidīgas migrācijas, nolidojot vairākus tūkstošus kilometru. Ārpus vairošanās sezonas veido barus, kuros ir 3—30 visbiežāk vienas ģimenes īpatņi. Bars ieņem savu barošanās teritoriju, kuru kopīgi aizsargā no kaimiņu bariem.Gaston, A. J. (1973) The ecology and behaviour of the Long-tailed Tit. Ibis, 115(3), pp.330-351 Valda viedoklis, ka bara galvenais saturētājs ir kopīgā gulēšana ziemas apstākļos, baram saspiežoties cieši kopā aukstajās naktīs.Glen, N. W. and Perrins, C. M. (1988) Cooperative breeding by long-tailed tits. British Birds, 81(12), pp.630-641 Dominantie īpatņi nakšņo bara vidū.

Kad iesākas vairošanās sezona, bars izjūk, veidojoties monogāmiem pāriem. Tēviņi parasti paliek ziemošanas teritorijās, bet mātītēm ir tendence klejot un mainīt teritoriju. Pāri, kuriem kādu apstākļu dēļ izjūk ligzdošana, var atjaunot perējumu vai arī pamest ligzdu un palīdzēt kaimiņu pārim izaudzināt mazuļus. Visbiežāk tiek palīdzēts tēviņa radiniekiem,Hatchwell, J., et al. (2001) Kin discrimination in cooperatively breeding long-tailed tits. Proceedings of the Royal Society of London - B, 268(1470), pp.885-890Sharp, S. P., Simeoni, M. and Hatchwell, B. (2008) Dispersal of sibling coalitions promotes helping among immigrants in a cooperatively breeding bird. Proceedings of the Royal Society Biological Sciences Series B, 275(1647), pp.2125-2130 kuri tiek atpazīti pēc dziesmas. Perējumos, kurus baro ne tikai vecāki, bet arī palīgi, ir lielākas izredzes izdzīvot visiem mazuļiem. Ligzdas kopumā apdraud ļoti daudzi, dažādi plēsēji un pētījumos noskaidrojies, ka 50% perējumu tiek audzināti ar vienu vai vairākiem palīgiem.Mcgowan, Andrew, Ben J. Hatchwell, and Richard J. W. Woodburn (2003). "The Effect of Helping Behaviour on the Survival of Juvenile and Adult Long-tailed Tits Aegithalos Caudatus". Journal of Animal Ecology 72 (3): 41–99. Pēc vairošanās sezonas garastītes atkal veido ziemošanas barus un nostiprina savu teritoriju.

 Barošanās 
Garastīte barojas ar sīkiem kukaiņiem, to oliņām un kāpuriem, zirnekļiem, ko salasa koku un krūmu lapotnēs. Rudenī un ziemā tie barojas ar sēklām un ir bieži novērojami putniņi putnu barotavās.

 Ligzdošana 
Garastītes ligzdu sāk būvēt februāra beigās vai marta sākumā, to taisa galvenokārt no četriem materiāliem: ķērpjiem, sūnām, spalvām, zirnekļu tīmekļiem, bet tiek izmantoti arī mati un bērzu tāsu plēksnes.Nature Gate: Long-tailed Tit Tā ir lodveidīga, elastīga, ar nelielu skreju augšpusē, atrodas koku vai krūmu zaru žāklē tuvu pie stumbra. Ligzda var būt gan apakšējos zaros, gan līdz 15 m augstumā. Ligzda pamatā tiek austa no sūnu lapiņām un tīmekļiem, ārējā kārtā bagātīgi pievienojot ķērpju lapiņas, bet iekšpuse bagātīgi izklāta ar dūnām (vairāk kā 2000 spalviņu).Hansell, Michael Henry (2007). Built by animals: the natural history of animal architecture. Oxford University Press. pp. 76, 77. . Retrieved 1 July 2011
Dējumā 6—15 iesārti baltas olas. Gadā 1—2 perējumi. Perē tikai mātīte, bet tēviņš to apgādā ar barību. Inkubācijas perioda ilgums 13—17 dienas. Mazuļi paliek ligzdā apmēram 14—18 dienas, tos baro abi vecāki un ļoti bieži arī palīgi, kuri ir radinieki perējošam pārim. Ģimene turas kopā vēl ilgi pēc ligzdas atstāšanas — visu rudeni un ziemu. Garastītēm ir īss mūžs: apmēram 2—3 gadi.

 Sistemātika 
Garastītei ir 17 pasugas, kuras tiek iedalītas 4 lielās grupās. Teritorijās, kuras apdzīvo vairākas pasugas, notiek savstarpēja hibridizācija.Harrap, S. and Quinn, D. (1996) Helm Identification Guides: Tits, Nuthatches & Treecreepers. Helm Identification Guides.1 ed. London, Christopher Helm (A&C Black)
Nominālpasugas A.c.caudatus grupa, sastopama plašā areālā Ziemeļeiropā, Austrumeiropā un Āzijā
Aegithalos caudatus caudatus
Rietumu A.c.europaeus grupa, sastopama Rietumeiropā un Centrāleiropā, pasugas savstarpēji grūti atšķiramas, balstās uz galvas virsas baltās joslas platuma proporcijām un pavēderes krāsu variācijām
Aegithalos caudatus europaeus
Aegithalos caudatus aremoricus
Aegithalos caudatus macedonicus
Aegithalos caudatus rosaceus
Aegithalos caudatus taiti
Aegithalos caudatus tauricus
Alpu A.c.alpinus grupa, sastopama Vidusjūras reģionā un Āzijas dienvidrietumos
Aegithalos caudatus alpinus
Aegithalos caudatus irbii
Aegithalos caudatus italiae
Aegithalos caudatus major
Aegithalos caudatus passekii
Aegithalos caudatus siculus
Aegithalos caudatus tephronotus
Tālo Austrumu A.c.trivirgatus grupa, sastopama Korejas dienvidos un Japānā
Aegithalos caudatus trivirgatus
Aegithalos caudatus kiusiuensis
Aegithalos caudatus magnus

Rietumu un Tālo Austrumu grupas morfoloģiski ir ļoti līdzīgas, tādēļ bieži šīs grupas tiek apvienotas, tomēr milzīgais attālums starp abām grupām liecina par atšķirīgo izcelsmi.

 Atsauces 

 Ārējās saites 
Latvijas daba: Garastīte
Garastīte. Aegithalos caudatus. Long-tailed Tit
Selgas foto: Garastīte 
Oseaux-birds: Long-tailed Tit 
BirdLife: Long-tailed Tit Aegithalos caudatus 
Bird Guides: Long-tailed Tit Aegithalos caudatus

Kategorija:Garastītes
Kategorija:Latvijas putni
Kategorija:Eiropas putni
Kategorija:Āzijas putni